Eins og fram kom í síðasta pistili hjá mér , þá sagði Bjarni Ben á Alþingi í síðustu viku , að heildarlaun lækna væru á bilinu 1,1 til 1,3 milljónir á mánuði og spurði svo hvað 50% hækkunn á þau laun mundu þýða í útgjöld fyrir ríkissjóð . Svona bull eins og Bjarni fer með er ekki einu sinni svaraverð enda vita allir sem á annað borð nenna að nota þetta gráa á milli eyrnana á sér , að heildarlaun og grunnlaun eru tveir gjörólíkir hlutir og alls ekki samanburðarhæfir . Það er eins og bera saman epli og banana . Nokkrir læknar hafa tjáð sína skoðun á málinu og þeir furða sig á málflutningi Bjarna því enginn þeirra sem komið hefur fram og tjáð sig varðandi þessi ummæli Bjarna hefur komist í eða yfir eina milljón á mánuði þrátt fyrir að hafa unnið yfir 300 tíma á mánuði á vöktum á sjúkrahúsum . Aðeins þeir sem hafa verið að vinna tímabundið úti á landi í afleysingum svo og þeir sem hafa verið að starfa erlendis hafa sagt frá því að þeir hafi komist eitthvað nálægt þeim tölum sem Bjarni nefnir . Það er nóg að fara á Google og leita að greinum og fréttum um lækna þar sem þeir segja frá því hvernig vinnuaðstæður þeirra eru sem og hvernig laun og kjör þeirra eru hér á landi . GRUNNLAUN lækna á íslandi eru nefnilega ekki há . Þau eru nefnilega ekki nema 340 þúsund á mánuði . Takið eftir því . GRUNNLAUN . Ef 340 þúsund verða hækkuð um 50% , hvað þá ? Jú , þau fara í heilar 510 þúsund . FIMMHUNDRUÐOGTÍUÞÚSUND ! Sérfræðilæknar sem eru flestir hverjir með 600 þús í byrjunarlaun færu þá í 900 þúsund . Þetta eru tölur fyrir skatta og er þetta eitthvað svo hræðilegt ? Það þýðir ekkert horfa bara prósentutölurnar , enda eru þær notaðar til að villa um fyrir fólki og ég hef margoft bent á þá staðreynd að svoleiðis blekkingaleikur er stjórnvöldum til vansa í þessu máli öllu eins og svo mörgum fleiri þar sem prósenturnar eru notaðar til að blekkja fólk . En það er kanski bara að verða ekkert við þessum kröfum og láta heilbrigðiskerfið rúlla yfir því þá er hægt að einkavæða það og koma á fót eins kerfi og í Bandaríkjunum . Er það þannig sem við viljum sjá heilbrigðiskerfið á íslandi í framtíðinni ?